નવી દિલ્હી : દિલ્હી હાઇકોર્ટમાં ન્યાયમૂર્તિ બિપિન સાંઘીની પીઠે આમ આદમી પાર્ટી (આપ)ના દિપક વાજપેયીની અર્જી ફગાવી દીધી હતી. અર્જીમાં તેમણે અરવિંદ કેજરીવાલની વિરુદ્ધ દાખલ કેસ રદ્દ કરવાની માંગ કરતી અરજીને ફગાવી દીધી છે. આ કેસ કેજરીવાલ પર નાણા મંત્રી અરૂણ જેટલીએ દાખલ કર્યો છે. જેટલીએ ડિસેમ્બરમાં દિલ્હી હાઇકોર્ટમાં મુખ્યમંત્રી અરવિંદ કેજરીવાલ અને તેની પાર્ટીનાં પાંચ નેતાઓ પર માનહાનિનો કેસ દાખલ કર્યો હતો. જેટલીએ કેસમાં ઉલ્લેખ કર્યો છે કે તેનાં તથા તેનાં પરિવારની વિરુદ્ધ આપ પાર્ટીનાં નેતાઓ દ્વારા મનફાવે તેવો વાણિવિલાસ કરવામાં આવ્યો છે. જેનાં કારણે તેનાં તથા તેનાં પરિવારની આબરૂને ક્ષતી પહોંચી છે.